آوریل لوین
آوریل رِمونا لوین یا اَوریل لِوین  (بزائه ۲۷ سپتامبر ۱۹۸۴) کانادایی خوننده، ترانه‌نویس، طراح مد و بازیگر هسته که ونه تیر و تبار فرانسه جه رِسِنّه. وه بلویل، اونتاریو دله دنیا بموئه. وه ۱۵ سالگی گادر، شنایا تواین جه صحنه سَر بورده و ۱۶ سالگی گدر، آریستا جه قرارداد دوسته). سال ۲۰۰۲، لوین ۱۷ ساله، شه اولین آلبوم ره لت گو (معنی: رها هاکردن) نوم جه بساته.

لت گو ِآلبوم جه لوین جوون‌ترین «تکّی خوننده» بیّه که تا اون گادِر شه آلبوم ره بریتانیای پُرفروش‌ترین آلبوم هاکرده. این آلبوم آمریکا دله هم موفق بی‌یه و RIAA وه ره «چار پلاتین» ِگواهینومه ره هِدائه. تا سال ۲۰۰۹، بیش از ۱۶ میلیون نسخه این آلبوم جه دنیا دله بَروته بیّه که فقط ۶ میلیون متحده ایالات دله بی‌یه. آوریل ِاتا ترانه که ونه نوم «کامپلیکتد» بی‌یه هم لت گو واری خله کشورون دله اوِّلی ِرتبه ره بَییته. اوریل لوین دومی آلبوم، آندر مای اسکین هم سال ۲۰۰۴ بازارون دله تَنِک بیّه و این آلبوم بتونِسته متحده ایالات دله اولی ِرتبه ره بیلبورد ۲۰۰ دله بدست‌بیاره و بیش از ۱۰ میلیون نسخه دنیا دله بَروته بَیّه. سومین آلبوم هم د بست دامن سینگ بی‌یه که سال ۲۰۰۷ منتشر بَیی‌یه. این آلبوم سومین آلبومی بی‌یه که لوین جه بتونسته اولی ِرتبه ره بریتانیای موسیقی آلبوم‌های جدول دله بیاره و ونه اولین تک‌آهنگ هِمراهی، «گیرل فرند» ، متحده ایالات ِبیلبورد هات ۱۰۰ دله دَیی‌یه. لوین ِپنج‌تا تک‌آهنگ جهونی ِشماره یک دارنه که اینان ِنوم «کامپلیکَتِد»، «اسکیتر بوی»، «آیم ویت یو»، «مای هَپینگ اِند» و «گیرل فِرِند» هسته. 

تا اِسا بیش از ۳۰ میلیون نسخه لوین ِآلبوم‌ها جهون دله بَروته بَیینه و اسا بیش از ۱۰،۲ میلیون کُپی RIAA جه بلحاظ بَروتِن ِپول جه آمریکای گت‌ترین خوننده‌ئون جه هسته. بیلبورد ِمجله لوین ره دَهه‌ی ۲۰۰۰ میلادی دله ۱۰مین خار ِخوننده معرفی کانده. ونه نوم آلبوم‌های ِبَروتِن وسّه و وشون فرهنگی تاثیر آمریکا دله، ۲۸اُمین رتبه ره «۲۰۰۰ ِدهه‌ی ِبتترین حرکتون» دله دانّه. سال ۲۰۱۱ هم آوریل ِچارومین آلبوم که گودبای لولابی  بی‌یه دَربموئه که ونه دله پیانو و گیتار جه خله استفاده هاکرد بینه و ونه شعرون ره لوین شه بنویشت‌بی‌یه.

لوین کم‌کم موسیقی ِکنار فیلم و انیمیشن دله هم وارد بیّه و سال ۲۰۰۶ پرچم اون ور ِانیمیشن دله، اتا کاراکتر بَدِل گپ بَزوئه. وه همون سال فست‌فود نیشن ِفیلم دله اولین بار وسّه بازی هاکرده. سال ۲۰۰۸ اتا لباس ِبرَند که لوین ِبی‌یه ره ابی داون نوم جه منتشر هاکردنه؛ ۲۰۰۹ ِسال دله ات‌جور عطر ره بلک استار نوم جه تولید هاکردنه و سال ۲۰۱۰ دومین عطر ره فُربیدن رُز نوم جه بساتنه.

ژوئیه ۲۰۰۶ لوین دریک ویبلی جه ازدواج هاکرده. ویبلی گروه سام ۴۱ ِاصلی خوننده و گیتاریست بی‌یه که دِ سال لوین جه رَفِق بی‌یه. این ازدواج ۳ سال دِووم بیارده و لوین اکتبر ۲۰۰۹ ونجه طلاق بِخاسته. ویبلی و لوین شه همکاری ره این طلاق په هم ادامه هِدانه؛ ویبلی لوین ِچارومین آلبوم و «آلیس» ِتک‌آهنگ ِتهیه‌کنندگی ره قبول هاکرده.

فیلم‌شناسی

آلبوم‌ئون

بن بنویشت

بیرون بگردستن 

 ونه رسمی سایت

زننه آدمون
خوننده
کانادای گت آدمون
بازیگرون